**B O S N A I H E R C E G O V I N A**

**FEDERACIJA BOSNE I HERCEGOVINE**

**U N S K O - S A N S K I K A N T O N**

**GRAD BOSANSKA KRUPA**

**GRADSKI ORGAN UPRAVE**

Broj: **07-11-5-4494/24**

Dana: **21.6. 2024.godine**

Na osnovu člana 64. stav (1) tačka b) i člana 70. stav (1), (3) i (6) Zakona o javnim nabavkama („Službeni glasnik BiH“, broj: 39/14 i 59/22), u otvorenom postupku nabavke radova s namjerom provođenja e-aukcije – Uređenje javnih površina u Bosanskoj Otoci-I faza, na prijedlog Komisije za provođenje postupka javne nabavke, Gradonačelnik grada Bosanska Krupa, kao rukovodilac organa uprave donosi,

**ODLUKU**

**o izboru najpovoljnijeg ponuđača**

1. Prihvata se ponuda ponuđača **d.o.o. „EURO-COP INVEST“ Bosanska Krupa**, u predmetu nabavke radova: Uređenje javnih površina u Bosanskoj Otoci-I faza, sa cijenom u ukupnom iznosu **455.900,00 KM bez PDV-a**,odnosno **533.403,00 KM** **sa PDV-om.**
2. Izabrani ponuđač se obavezuje da u roku ne dužem od 10 (deset) dana od dana zaprimanja ove Odluke dostavi originale ili ovjerene kopije dokaza o ispunjavanju uslova u skladu sa datom izjavom iz člana 45. stav (1) tačka a), b), c) i d) Zakona o javnim nabavkama, kao i ovlaštenje za obavljanje djelatnosti koja je predmet nabavke.
3. Po konačnosti ove odluke sa izabranim ponuđačem potpisat će se ugovor o izvođenju radova na uređenju javnih površina u Bosanskoj Otoci-I faza.

**O b r a z l o ž e n j e**

Postupak javne nabavke pokrenut je odlukom o pokretanju postupka javne nabavke broj: 07-11-5-4494/24 od 20.5.2024. godine. Javna nabavka je provedena putem otvorenog postupka s namjerom provođenja e-aukcije–Uređenje javnih površina u Bosanskoj Otoci-I faza.Obavještenje o nabavci broj: Obavještenje o nabavci broj: 1272-1-3-64-3-78/23 od 20.5.2024. godine i ispravka za obavještenje o nabavci 1272-1-3-64-8-84/24 od 24.5.2024. godine - objavljeno na portalu JN (TD preuzelo ukupno 10 ponuđača i TD i ispravka tenderske dokumentacije preuzelo ukupno 6 ponuđača) i u „Službenom glasniku BiH“, broj: 36/24 od 24.5.2024. godine i broj: 37/24 od 31.5.2024. godine

Po objavljenom obavještenju rok za prijem ponuda je bio 17.6.2024. godine do 12:00 sati. Do označenog roka za prijem ponuda na protokol Ugovornog organa pristiglo je ukupno 3 (tri) ponude, a što je vidljivo iz tabelarnog pregleda dostavljenog od strane službenice koja radi na protokolu ugovornog organa i to ponuda:

1. Ponuđač d.o.o. „BC-GRADNJA“ Bosanska Krupa broj protokola: 07-11-5-4494-2/24, 14.6.2024. godina u 9:10 sati
2. Ponuđač d.o.o. „EURO-COP INVEST“ Bosanska Krupa broj protokola: 07-11-5-4494-3/24, 14.6.2024. godina u 11:09 sati
3. Ponuđač d.o.o. „KOV-GRAD“ Bužim broj protokola: 07-11-5-4494-4/24, 17.6.2024. godina u 10:25 sati

Komisija za provođenje postupka javne nabavke je u skladu sa tenderskom dokumentacijom dana 17.6.2024. godine u 12:30 sati izvršila javno otvaranje ponuda i na zapisnik konstatovala:

1. **d.o.o. „BC-GRADNJA“ Bosanska Krupa,** dostavljena ponuda (original i kopija) uredno zapakovana i bez vidnih oštećenja, ponudio je:

cijena ponude: **462.574,00 KM bez PDV**,

PDV **78.637,58 KM**

ukupna cijena ponude: **541.211,58** **KM sa PDV- om,**

Nema popusta

1. **d.o.o. „EURO-COP INVEST“ Bosanska Krupa,** dostavljena ponuda (original i kopija) uredno zapakovana i bez vidnih oštećenja, ponudio je:

cijena ponude: **462.174,00 KM bez PDV**,

PDV **78.569,58 KM**

ukupna cijena ponude: **540.743,58** **KM sa PDV- om,**

Nema popusta

1. **d.o.o. „KOV-GRAD“ Bužim,** dostavljena ponuda (original i kopija) uredno zapakovana i bez vidnih oštećenja, ponudio je:

cijena ponude: **461.911,00 KM bez PDV**,

PDV **78.524,87 KM**

ukupna cijena ponude: **540.435,87** **KM sa PDV- om,**

Nema popusta

Komisija za provođenje postupka javne nabavke je izvršila evaluaciju dostavljenih ponuda i konstatovala da su ponude ponuđača **„EURO COP INVEST“ d.o.o. Bosanska Krupa i d.o.o**. **„KOV-GRAD“ Bužim** potpune, ispravne u formalno-pravnom smislu (ponuđači su dostavili ponude u skladu sa tenderskom dokumentacijom i izmjenom tenderske dokumentacije i ispunili uslove za učešće, dostavili potrebne dokaze i ponude su izradili u skladu sa TD) kao i da računskih grešaka nije bilo.

Prilikom pregleda ponude ponuđača doo „BC-GRADNJA“ Bosanska Krupa, Komisija je konstatovala da ponuda nije u skladu sa tenderskom dokumentacijom. Ponuđač doo „BC-GRADNJA“ Bos.Krupa u sastavu ponude nije dostavio izmjenjeni Obrazac za cijenu ponude, a koji je ponuđačima dostavljen putem Portala javne nabavke dana 24.5.2024. godine kao Izmjena Tenderske dokumentacije u predmetu nabavke Uređenje javnih površina u Bosanskoj Otoci – I faza. (ispravka za obavještenje o nabavci 1272-1-3-64-8-84/24 od 24.5.2024.)

S obzirom na sve gore navedeno Komisije je predložila Ugovornom organu da ponudu ponuđača doo „BC-GRADNJA“ Bos.Krupa odbaci kao nepravilnu, jer nije u skladu sa tenderskom dokumentacijom.

Nakon evaluacije pristiglih ponuda Komisija je predložila ugovornom organu da zakaže e-aukciju s kvalifikovanim ponuđačima i to **„EURO COP INVEST“ d.o.o. Bosanska Krupa i d.o.o**. **„KOV-GRAD“** Bužimu skladu sa Pravilnikom o uslovima i načinu korištenja e-aukcije (“Službeni glasnik BiH”broj 80/23).

Provođenje e-aukcije je zakazano za dan 20.6.2024. godine u 14:30 h i ista je trajala od 14:30 h do 14:53 h. Na osnovu izvještaja o toku i završetku e-aukcije utvrđeno je da je konačna rang lista ponuđača sljedeća:

1. **„EURO COP INVEST“ d.o.o. Bosanska Krupa**  konačna cijena ponude iznosi **455.900,00 KM bez PDV-a**, pa ukupna cijena ponude iznosi **533.403,00 KM** **sa PDV-om,** (početna cijena ponude umanjena za 1,36 %);
2. **d.o.o. „KOV-GRAD“ Bužim** konačna cijena ponude iznosi **456.300,00 KM bez PDV-a**, pa ukupna cijena ponude iznosi **533.871,00 KM** **sa PDV-om,** (početna cijena ponude umanjena za 1,21 %);

Komisija je konstatovala da procjenjena vrijednost nabavke predmetnih radova: 462.637,00KM bez PDV.

Nakon provedene e-aukcije sa kvalifikovanim ponuđačima, Komisija je konstatovala da je cijena prvorangirane ponude ponuđača **„**EURO COP INVEST“ d.o.o. Bosanska Krupa, u okviru procijenjene vrijednosti predmetne nabavke, pa je predložila Ugovornom organu da donese Odluku o izboru najpovoljnijeg ponuđača, i to prvorangiranog ponuđača „EURO COP INVEST“ d.o.o. Bosanska Krupa i zaključi Ugovor.

S obzirom da je kriterij za dodjelu ugovora „najniža cijena tehnički zadovoljavajuće ponude, “ i da je ponuda ponuđača „EURO COP INVEST“ d.o.o. Bosanska Krupa prvorangirana i da je u okviru procijenjene vrijednosti predmetne nabavke, Ugovorni organ je prihvatio prijedlog Komisije i odlučio kao u dispozitivu odluke.

**Pouka o pravnom lijeku**

Protiv ove odluke može se izjaviti žalba najkasnije u roku od 10 (deset) dana od dana prijema ove odluke. Žalba se izjavljuje URŽ-u putem ugovornog organa u pisanoj formi direktno, elektronskim putem, ako je elektronsko sredstvo definirano kao način komunikacije u tenderskoj dokumnetaciji, ili preporučenom poštanskom pošiljkom u dovoljnom broju primjeraka, a koji ne može biti manje od tri.

Obrađivač:

Selma Bužimkić, dipl. pravnik

**GRADONAČELNIK**

Dostavljeno: Armin Halitović

1. d.o.o. „EURO COP INVEST“ Bos. Krupa, putem e-maila
2. .d.o.o. „KOV-GRAD“ Bužim, putem e-maila
3. d.o.o. „BC-GRADNJA“ Bosanska Krupa, putem e-maila
4. U spis
5. a/a